|  |  |
| --- | --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** | |
| Naziv akta o kojem je savjetovanje provedeno: Prijedlog Programa za mlade grada Vukovara (2017.-2020.) | |
| Vrijeme trajanja savjetovanja: 20.03.2017. do 21.04.2017. | |
| Cilj i glavne teme savjetovanja | **Program za mlade** grada Vukovara temeljni je dokument lokalne politike usmjerene ka mladima čiji je cilj utjecati na poboljšanje uvjeta života u područjima obrazovanja, zapošljavanja, socijalne i zdravstvene politike, aktivnog sudjelovanja mladih u društvu, kulturi, mobilnosti, informiranja mladih i dr.  **Cilj** je Programa poboljšati položaj mladih u gradu Vukovaru kroz jasno definirana područja i mjere te primjenu istih. Program definira sadašnje stanje, željeno stanje (ciljeve), mjere i prioritete za njihovo ostvarenje, kao i nositelje i suradnike.  Ovaj je Program obvezujuća osnova djelovanja lokalnih vlasti i institucija te smjernica za djelovanje Gradskog savjeta mladih Grada Vukovara, udruga za mlade i udruga mladih.  Cilj provođenja savjetovanja je upoznati javnost s Programom kako bi se potaknulo uključivanje većeg broja zainteresiranih dionika za njegovo donošenje. |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga sa obrazloženjem |
| *1.* | *Biljana Gaća,*  *mag.pol.*  *gradska vijećnica* | *Načelne primjedbe* | Pohvaljujem donošenje Programa za mlade za kojeg sam tijekom dvije godine kako vijećnica često pitala nadležne, zašto se ne donosi, iako je postojao već duže vrijeme jer ga je prošli sastav Savjeta mladih u suradnji s udrugama izradio. Također s obzirom da se toliko dugo (previše) čekalo na njegovo donošenje smatram da su nadležni za njegovu izradu mogli stići izraditi i Operativni plan (akcijski) s rokovima i konkretnim zaduženjima. Vidljivo je da se on najavljuje, ali znajući koliko dugo je ovaj dokument čekao „svjetlo dana“ smatram da se moglo stići izraditi i Operativni plan, kako bi sve bilo konkretizirano.  Uz sve navedeno imam potrebu posebno istaknuti i pohvaliti organizacije civilnog društva koje su zapravo napravile najveći dio posla i čekale da nadležni provedu postupak do kraja. | Primjedba je prihvaćena  UO za društvene djelatnosti u suradnji s Gradskim savjetom mladih Grada Vukovara i s udrugama mladih i za mlade tijekom 2017. godine izradit će Operativni plan provedbe Programa |
| *.* |  | *Uvodno Poglavlje* | U uvodnom dijelu ispod naslova: **Što je Program za mlade grada Vukovara?**  Poglavlje koje počinje rečenicom: „ Program podupire i prati…“ - smatram da je bilo potrebno uvrstiti, na Gradskom vijeću Grada Vukovara usvojene STRATEŠKE SMJERNICE RAZVOJA TURIZMA GRADA VUKOVARA  U VREMENU OD 2016. – 2020. GODINE – jer mladi se itekako spominju u gore navedenom dokumentu i turizam je važan segment integracije, zapošljavanja i dodatnog uključivanja mladih. Ista Strategija bi trebala biti implementirana u Gradskih program za mlade jer Grad Vukovar nema baš puno strateških dokumenata. | Prijedlog je prihvaćen te je isti uvršten u Program |
|  |  | *Područje I.*  *OBRAZOVANJE, PROFESIONALNO OSPOSOBLJAVANJE I USAVRŠAVANJE U KONTEKSTU CJELOŽIVOTNOG UČENJA* | Mjera 1.1.1. – pozivate se kroz cijelo poglavlje na cjeloživotno učenje, a sam Grad već radi suprotno tim načelima, tj. stavlja diskriminatorne odredbe da stipendije mogu primati samo studenti/studentice do 26 godina i koji studiraju samo unutar granica Republike Hrvatske. Također točka d) kaže - na temelju potreba učenika i studenata – tko će raditi ta istraživanja o potrebama i na koji način? (to smatram jako važnim odrediti unaprijed, bezobzira na naknadni Operativni plan). | Prijedlog nije prihvaćen  *UO za društvene djelatnosti u suradnji s nositeljem Gradskim savjetom mladih Grada Vukovara, partnerima i suradnicima radit će na poboljšanju kriterija za dodjelu stipendija kao i na istraživanju potreba učenika i studenata što će biti detaljnije određeno Operativnim planom.* |
|  |  | *Područje II.*  *ZAPOŠLJAVANJE I PODUZETNIŠTVO* | Mjere 2.1.1. i 2.1.2. – smatram da je iznimno važno u rubrici suradnici/partneri navesti BIC Vukovar kao zasebnog vrlo važnog aktera bez obzira na Grad Vukovar kao nositelja. S obzirom da BIC Vukovar ima vrlo jasne i velike organizacijske i kapacitetne mogućnosti. | Prijedlog je prihvaćen te je isti uvršten u Program |
|  |  | *Područje V.*  *AKTIVNO SUDJELOVANJE MLADIH U DRUŠTVU* | Mjera 5.1.6. - „sukladno standardima i povelji o informiranju mladih Europske agencije za informiranje i savjetovanje mladih“ - s obzirom da se radi o Europskoj povelji o informiranju mladih, ovdje se ne radi o općenitim centrima za mlade, već o Info centrima za mlade (koji već postoje, a kojima može upravljati bilo koja udruga/ustanova koja ima kapacitete i povuče sredstva). Stoga predlažem naziv mjere: 5.1.6. Podupirati rad Info centara za mlade. | Prijedlog je prihvaćen te je isti uvršten u Program |
| *2.* | *PRONI Centar za socijalno podučavanje* | *Načelne primjedbe* | Kao udruga koja sustavno kroz aktivnosti informiranja, savjetovanja i podučavanja mladih provodi programe, projekte i aktivnosti usmjerene ka podizanju kvalitete mladih, u interesu nam je za iste origurati i kvalitetan temelj po kojem se može djelovati, odnosno na taj način stvoriti preduvjete značajne kako za same mlade, tako i za dionike koji u svom radu imaju mlade za ciljanu skupinu. Stoga je i naš interes usmjeren ka cjelokupnoj populaciji mladih na području grada Vukovara te dionicima koji u svom radu imaju mlade za ciljanu skupinu.  Sukladno zadnjem popisu stanovnika (2011.) ukupan broj mladih od 15 do 29 godina je 4.483, što čini 16,2% od ukupnog broja stanovnika grada Vukovara pa samim time brojnost korisnika koje neizravno zastupamo je značajna. | Primjedba je prihvaćena |
|  |  | *Područje V.*  *AKTIVNO SUDJELOVANJE MLADIH U DRUŠTVU* | Mjera: 5.1.6. Podupirati rad centara za mlade  a) Poduprijeti razvoj kroz pružanje financijske, tehničke i logističke potpore, sukladno standardima i povelji o informiranju mladih Europske agencije za informiranje i savjetovanje mladih  b) Omogućiti korištenje gradskog prostora za rad centara za mlade u skladu s mogućnostima  Nositelj: Grad Vukovar / Gradski savjet mladih Grada Vukovara  Suradnici/Partneri: Udruge mladih i za mlade i druge relevantne institucije koje se bave radom s mladima  Primjedba: Navedena mjera i aktivnosti pod a) i b) nisu usklađena s Poveljom o informiranju i savjetovanju mladih čija je potpisnici Republika Hrvatska i čiju primjenu zagovara nadležno Ministarstvo kroz provedbu Nacionalnog programa za mlade.  Naime, iz aktivnosti a) razvidno je kako je riječ o aktivnostima usmjerenih ka informiranju i savjetovanju mladih sukladno načelima Europske povelje o informiranju i savjetovanju mladih, čija je potpisnici i Republika Hrvatska, a u čiju provedbu su, osim nadležnog Ministarstva za demografiju, obitelj, mlade i socijalnu politiku, izravno uključene organizacije civilnoga društva koje provode programe Regionalnih ili Lokalnih info centara za mlade. Isto je jasno naznačeno i u Nacionalnom programu za mlade 2014-2017 <http://mladi-eu.hr/wp-content/uploads/2015/07/Nacionalni-program-za-mlade-14-17.pdf> (Područje 5. Aktivno sudjelovanje mladih u društvu - str.53.; Cilj 5.1.: Razvijati poticajno okružanje za rad i djelovanje udruga mladih i za mlade; Mjera 5.1.6. Podupirati razvoj sustava informiranja i savjetovanja mladih te poticati osnivanje lokalnih informativnih centara za mlade (str.59). Stoga, kako bi se Gradski program za mlade grada Vukovara uskladio s ciljevima i mjerama Nacionalnog programa za mlade, odnosno bio u skladu s navedenim Preporukama jedinicama lokalne i područne (regionalne) samouprave (str. 80). predlažemo da se u nazivu mjere ubaci riječ „Info“, tako da glasi: *Mjera: 5.1.6. Podupirati rad Info centara za mlade.*  Također isto vrijedi i za aktivnost a) i b), tako da glase:  *a) Poduprijeti razvoj Info centara za mlade kroz pružanje financijske, tehničke i logističke potpore, sukladno standardima i povelji o informiranju mladih Europske agencije za informiranje i savjetovanje mladih*  *b) Omogućiti korištenje gradskih prostora za rad Info centara za mlade u skladu s mogućnostima*  Napomena: U lektoriranoj verziji prijedloga Gradskog programa za mlade, u čijoj je izradi PRONI Centar za socijalno podučavanje sudjelovao od samog početka, navedene riječi bila je u nazivu mjere, odnosno aktivnostima te stoga vjerujemo kako je u verziji koja je objavljena i stavljena na javno savjetovanje zapravo došlo do propusta. | Prijedlog je prihvaćen te je isti uvršten u Program |